text: 'শূন্য' বাংলাদেশের একটি অল্টারনেটিভ রক ব্যান্ড যা ২০০৭ সালে ঢাকায় গঠিত হয়৷ এ পর্যন্ত তাদের পাঁচটি একক এবং পাঁচটি মিক্সড অ্যালবাম মুক্তি পেয়েছে। তাদের প্রথম অ্যালবাম নতুন স্রোত ২০০৮ সালে  এবং সর্বশেষ অ্যালবাম লটারি ২০১৭ সালে প্রকাশিত হয়।
  
  গঠন ও প্রতিষ্ঠা
  ভোকাল ইমরুল করিম এমিল ও লিড গিটারিস্ট শাকের রাজা মিলে ২০০৭ সালে গড়ে তোলেন শূন্য। কিছুদিনের মধ্যে বেস গিটারিস্ট এন্ড্রু মাইকেল গোমেজ ও ড্রামার রাফাতুল বারী লাবিব তাঁদের সাথে যোগ দেন। একই বছর ফুয়াদ আল মুকতাদিরের বন্য অ্যালবামের প্রত্যাশা গানের মধ্য দিয়ে শূন্য ব্যান্ডের যাত্রা শুরু৷ ২০০৮ সালে রঙ নামক মিক্সড অ্যালবামে তাদের স্বপ্নঘুড়ি শিরোনামে একটি গান প্রকাশ পায়৷ সে বছরই তারা নতুন স্রোত নামে একক অ্যালবাম প্রকাশ করে৷ পরের বছর প্রকাশিত হয় শূন্যর দ্বিতীয় অ্যালবাম শত আশা। এই অ্যালবামের শত আশা গানটি ব্যাপক জনপ্রিয়তা পায় এবং ২০১১ ক্রিকেট বিশ্বকাপে গ্রামীণফোন গানটিকে থিম সং হিসেবে ব্যবহার করে।
  
  ২০১১ সালেই শূন্য প্রকাশ করে তাদের তৃতীয় অ্যালবাম গড়বো বাংলাদেশ। ২০১২ সালে ঢাকা গ্ল্যাডিয়েটরস দলের থিম সংও গায় শূন্য৷ ২০১৪ সালে প্রকাশিত হয় তাদের চতুর্থ অ্যালবাম ভাগো। ২০১৫ ক্রিকেট বিশ্বকাপে চলো বাংলাদেশ গানটিতে কণ্ঠ দেয় দলটি। রবি প্রযোজিত দেশপ্রেমিকের গান শিরোনামের একটি গানেও কণ্ঠ দেয় তারা। সর্বশেষ ২০১৭ সালে প্রকাশিত হয় তাদের পঞ্চম অ্যালবাম লটারি।
  
  সদস্যরা
  উপস্থিত সদস্যরা
  ইমরুল করিম এমিল – ভোকাল, গিটার (২০০৭-বর্তমান)
  এন্ড্রু মাইকেল গোমেজ – বেস গিটার (২০০৭-বর্তমান)
  ইশমামুল ফরহাদ – লিড গিটার (২০১৬-বর্তমান)
  রাফাতুল বারী লাবিব – ড্রামস (২০০৭-বর্তমান)
  প্রাক্তন সদস্যবৃন্দ
  শাকের রাজা – লিড গিটার (২০০৭-২০১৬)
  
  ডিস্কোগ্রাফি
   নতুন স্রোত (২০০৮)
   শত আশা (২০০৯)
   গড়বো বাংলাদেশ (২০১১)
   ভাগো (২০১৪)
   লটারি (২০১৭)
  
  পুরস্কার 
   মেরিল-প্রথম আলো পুরস্কার - শ্রেষ্ঠ ব্যন্ডের পুরস্কার (২০০৮)
   সিটিসেল-চ্যানেল আই মিউজিক অ্যাওয়ার্ড (২০০৯)
   সিটিসেল-চ্যানেল আই মিউজিক অ্যাওয়ার্ড (২০১১)
  
  তথ্যসূত্র
  
  বহিঃসংযোগ
   শুন্য ব্যন্ডের আলোকচিত্র – বিবিসি
  
  বিষয়শ্রেণী:২০০৭-এ প্রতিষ্ঠিত সঙ্গীত দল
  বিষয়শ্রেণী:বাংলাদেশি রক সঙ্গীত দল
  বিষয়শ্রেণী:বাংলাদেশের ব্যান্ড
  বিষয়শ্রেণী:বাংলা ব্যান্ড
title: শূন্য (ব্যান্ড)